11. ΑΠΟΦΑΣΗ ΥΠΟΥΡΓΩΝ ΟΙΚΟΝΟΜΙΚΩΝ ΚΑΙ ΓΕΩΡΓΙΑΣ Αριθ. 83067/5760 π.ε της 19 Μαρτ./11  Απρ. 1980 (ΦΕΚ Β΄ 364) (Διόρθ. Σφαλμ. στο ΦΕΚ Β΄ 438/5  Μαΐου 1980) Περί καθορισμού δικαιωμάτων Ιχθυοσκαλών για τις παρεχόμενες Υπηρεσίες στους συναλλασσομένους σε αυτές. Έχοντας υπόψη: 1.Το άρθρ. 24 παρ. 2 του Ν.Δ. 420/70 «περί Αλιευτικού Κώδικος». 2.Την αριθ. 297417/1837/8.4.76, απόφασή μας, αναφορικά με το ανωτέρω θέμα. 3.Τις διαμορφωθείσες συνθήκες διακινήσεως των Αλιευμάτων μέσω των Ιχθυοσκαλών μετά την απελευθέρωση των τιμών πωλήσεως ιχθύων. 4.Την πορεία της ετήσιας μέσης τιμής, όπως διαμορφώνεται κατά Ιχθυόσκαλα ως και το μέγεθος των ιχθυοκιβωτίων που χρησιμοποιούνται. 5.Το αριθ. 5000/984/30.10.79 έγγραφο της «ΕΤΑΝΑΛ» σχετικά με τα Οικονομικά προβλήματα των Ιχθυοσκαλών. 6.Τη Δ. 3676/932/26.5.79 κοινή απόφαση του Πρωθυπουργού και Υπουργού των Οικονομικών «περί αναθέσεως αρμοδιοτήτων στους Υφυπουργούς Οικονομικών, αποφασίζουμε: 1.Καθορίζουμε τα δικαιώματα των Ιχθυοσκαλών για τις παρεχόμενες υπηρεσίες στους συναλλασσομένους σε αυτές ως εξής: α)Ποσοστό 2% επί της αξίας των αλιευμάτων που διακινούνται από τους ιδιοκτήτες-πωλητές αυτών, στις Ιχθυόσκαλες, Θεσ/νίκης, Καβάλας, Αλεξ/πόλεως και Χίου. β)Ποσοστό 1% επί της αξίας των αλιευμάτων που διακινούνται από τους ιδιοκτήτες-πωλητές αυτών, στην Ιχθυόσκαλα Πειραιώς. γ)Ποσοστό 2% επί της αξίας των αλιευμάτων που διακινούνται από τους ιδιοκτήτες πωλητές αυτών, στην Ιχθυόσκαλα Πατρών. δ)Δρχ. 10 για κάθε πλήρες Ιχθυοκιβώτιο με αλιεύματα, για τους παραγωγούς Γριγρί και δρχ. 15 για τους παραγωγούς μηχανοτρατών για κάθε πλήρες Ιχθυοκιβώτιο με αλιεύματα, που διακινούνται στην Ιχθ/λα Χαλκίδος. ε)Δρχ. 15 για κάθε πλήρες Ιχθυοκιβώτιο για τους αγοραστές της Ιχθυόσκαλας Πατρών. ς)Δρχ. 11 για κάθε πλήρες Ιχθυοκιβώτιο, για τους αγοραστές της Ιχθυόσκαλας Θεσ/νίκης. ζ)Δρχ. 10 για κάθε πλήρες Ιχθυοκιβώτιο για τους αγοραστές των Ιχθυοσκαλών Καβάλας, Αλεξ/πόλεως και Χαλκίδος. η)Δρχ. 10 για κάθε πλήρες Ιχθυοκιβώτιο για τους αγοραστές της Ιχθ/λας Χίου. θ)Δρχ. 7 για κάθε πλήρες Ιχθυοκιβώτιο για τους αγοραστές της Ιχθ/λας Πειραιώς. ι)Τα ανωτέρω δικαιώματα κατά ιχθυόσκαλα ισχύουν και για τα εισαγόμενα αλιεύματα που διακινούνται σε αυτές. ια)Όσοι διακινούν από την Ιχθυόσκαλα Πειραιώς, προς διάφορες αγορές πλήρη Ιχθυοκιβώτια που δεν δημοπρατούνται μέσα στην Ιχθυόσκαλα και εκδίδουν δελτίο αποστολής καταβάλλουν δρχ. 11, για κάθε πλήρες Ιχθυοκιβώτιο, μη παρεχομένης της ευκολίας φορτοεκφορτώσεως. 2.Ορίζουμε τις παρεχόμενες από τις Ιχθυόσκαλες υπηρεσίες, έναντι των ανωτέρω δικαιωμάτων ως ακολούθως: α)Δικαίωμα χρήσεως των χώρων της Ιχθυόσκαλας για τις εργασίες πωλήσεως, συσκευασίας και ανασυσκευασίας των αλιευμάτων. β)Χρήση μεταφορικών μέσων (καρότσια) ως και μέσων ζυγίσεως των αλιευμάτων. (Αντί για τη σελ. 298,721(ζ) Σελ. 298,721(η) Τεύχος 1422 Σελ. 19 Ιχθυόσκαλες 13.Ζ.θ.8-11 γ)Δωρεάν για ένα εικοσιτετράωρο συντήρηση στα ψυγεία των νωπών αλιευμάτων. δ)Δωρεάν παροχή νερού και φωτισμού, στους κοινόχρηστους χώρους. ε)Εκφόρτωση των αλιευμάτων από τα μέσα προσαγωγής των (πλοίων-αυτοκινήτων) και τοποθέτησή των στην αίθουσα δημοπρασίας, μεταφορά και φόρτωση τούτων μετά τη δημοπράτηση στα μέσα απαγωγής των. ς)Φόρτωση των εφοδίων στα αλιευτικά πλοία (κενά Ιχθυοκιβώτια – πάγος - καύσιμα). ζ)Φόρτωση κενών ιχθυοκιβωτίων στα αυτοκίνητα. η)Παροχή διευκολύνσεων για κάθε συναλλαγή μέσα στους  χώρους της Ιχθυόσκαλας. 3.Για τους συναλλασσομένους στην Ιχθυόσκαλα Πειραιώς και Χαλκίδος δεν ισχύουν οι υπηρεσίες που αναφέρονται στα εδάφ. ε, ς, και ζ της παρ. 2 της παρούσης αποφάσεως ως μη παρεχομένων από τις Ιχθυόσκαλες, αλλά με απ’ ευθείας αμοιβή των εκφορτωτών αλιευμάτων από τους συναλλασσομένους, λαμβανομένου τούτου υπόψη στον καθορισμό των δικαιωμάτων της παρ.1. 4.Από της ισχύος της παρούσης η αριθ. 297417/1837/8.4.76 απόφασή μας καταργείται. 5.Η ισχύς της παρούσης άρχεται από της δημοσιεύσεώς της στην Εφημερίδα της Κυβερνήσεως.